《和三门窦寺丞见寄》
宋代·魏野

风情不独少人同，满腹书宁愧郝隆。
职务恰如波正急，辎囊长似狱长空。
柳藏衙树侵堤绿，旗插楼船照岸红。
见说公余无一事，题诗多在禹祠中。

作者简介：（960—1020）陕州陕县人，字仲先，号草堂居士。不求仕进，自筑草堂，弹琴赋诗其中。真宗大中祥符四年，帝祀汾阴，与表兄李渎同被举荐，上表以病辞，诏州县常加存抚。与王旦、寇准友善，常往来酬唱。为诗精苦，有唐人风格，多警策句。有《东观集》、《草堂集》。